Vladimir Viktorovič Cyplakov

Vladimir Viktorovič Cyplakov (, ; * 18. apríl 1969, Inta, Rusko† 14. december 2019) bol bieloruský hokejový útočník.

 Hráčska kariéra 
V čase Sovietskeho zväzu hrával za Torpedo Jaroslavľ a HC Dynamo Minsk. V deväťdesiatych rokoch odohral tri sezóny v zámorí v International Hockey League. Draftovaný do NHL bol v roku 1995 klubom Los Angeles Kings ako 59. v celkovom poradí. Debutoval v sezóne 1995/96 a stal sa súčasťou základnej zostavy Los Angeles. V sezóne NHL 1999/2000 bol vymenený do Buffalo Sabres. Tam vytvoril produktívny útok s Michaelom Pecom a Václavom Varaďom. V Buffale odohral jednu a pol sezóny, potom sa vrátil do Ruska. Celkovo v NHL odohral 331 zápasov, zaznamenal 69 gólov a 101 asistencií. V ruskej Superlige hrával ku koncu kariéry za Ak Bars Kazaň a HC CSKA Moskva.

 Reprezentačná kariéra 
Ako junior reprezentoval Sovietsky zväz, v roku 1989 na majstrovstvách sveta do 20 rokov bol členom zlatého tímu. Neskôr reprezentoval Bielorusko na šiestich hokejových svetových šampionátoch (štyrikrát v elitnej kategórii). Hral tiež na olympiáde v Nagane 1998 a bol pri najväčšom úspechu Bieloruska, keď na olympiáde 2002 v Salt Lake City tím vyradil vo štvrťfinále Švédsko a skončil celkovo štvrtý.

 Trénerská kariéra 
Od roku 2006 pôsobil ako asistent reprezentačného trénera Bieloruska Glena Hanlona.

 Úspechy a ocenenia 
Tímové
 majster sveta juniorov do 20 rokov - 1989 (v drese Sovietskeho zväzu)
 štvrté miesto na ZOH 2002 (Bielorusko)
 vicemajster Ruska 2002 (s Ak Bars Kazaň)
 majster Bieloruska 2005 (s Junosť Minsk)

Individuálne
 trojnásobný bieloruský hokejista roka (v rokoch 1992, 2000 a 2002)
 najlepší útočník MS 2002 divízia 1

 Externé odkazy 



 Zdroj 

Kategória:Bieloruskí hokejisti
Kategória:Bieloruskí hokejoví tréneri
Kategória:Účastníci MS v hokeji 2006
Kategória:Hráči Los Angeles Kings
Kategória:Hráči Buffalo Sabres
Kategória:Hokejisti draftovaní klubom Los Angeles Kings
Kategória:Hráči Ak Bars Kazaň
Kategória:Hokejisti CSKA Moskva
Kategória:Hokejisti Dinama Minsk
Kategória:Hráči Junosť Minsk
Kategória:Hráči Lokomotiv Jaroslavľ
Kategória:Hráči HC Pardubice
Kategória:Sovietski hokejisti
Kategória:Hokejisti na Zimných olympijských hrách 2002